išmestume iš jos apdraudos reikalus ir grįštume šio žurnalo leidimą kul- 
tūrinių - religiniu pagrindu lietuvių kalba. 

M. Sąjungos stipendijų fondo įsteigimo mintis kilo iš Julijos Mack, 
5-os kuopos narės. Įvairių įvairiausių pasiūlymų redagavimu, sugestijom, 
įstatymų keitimo suformulavimu pasižymi mūsų Sąjungos Motinėlė — 
įkūrėja Uršulė Jokūbauskaitė—-Daukantienė. 

Apskrities seimeliuose dažnai mes matome sąjungiečių rankų darbų 
parodas. Mūsų apskrities 15-ta kuopa Brocktone ir 30-ojo seimo patalpas 
1963 m. puošė rankų darbais. Taip pat, įvykusių seimelių metu, Brocktone, 
buvo suruoštos paveikslų trys parodos, margučių Worcesteryj, Mass. re- 
liginių siuvinių parodos. 

Buvo įsteigtas „Bendradarbių fondas“. Tai organizuotas pinigų rin-. 
kimas savam organui ir katalikėms moterims Lietuvoj, kad Lietuvos sei- 
mo rinkimų metu turėtų lėšų agitacijai. Buvo siūloma 5. c. mokestis kiek- 
vienai narei. Ragino apskrities kuopas, kad Lietuvos katalikėms prenu- 
meruotų „M. Dirvą“ ir kad sąjungietės užsisakytų liedžiamą Katalikių 
Moterų žurnalą: „Moterį“ tikslu paremti. 

Iš mūsų apsk. iždo nekartą būdavo pasiųsta aukų Lietuvos Katalikių 
Moterų Centrui. Buvo organizuota apskrityj tam tikslui lioterija. Jau 
1924 m. buvo mesta mintis parodyti ir svetimtaučiams, ką gali lietuviai, ir 
garsinti lietuvių vardą. 

Ryšiai su Lietuva buvo branginami. Kai kunigai vykdavo Lietuvon, 
prašydavo ten organizuotas lietuves pasveikinti. O dabartiniai siunčiami 
siuntiniai Lietuvon ar nėra ženklas lietuviško patriotizmo, ar nėra tai se- 
seriškos meilės pasireiškimas? Kas tik tautiška, lietuviška — kuopos remia. 
Remia lietuviškus visus aštuonis vienuolynus, Lietuvių Tarybos darbus, 
BALFą, Vasario 16-0 Gimnaziją Vokietijoj. Lietuvių Fondas pamažu pra- 
deda įsisąmoninti. Remiama Šiluvos Marijos Koplyčios įrengimas Vašing- 
tono Katedroj, Dvasinė Lietuvių Seminarija Romoj. 

Tos, kurios ligi šiandien savuose susirinkimuose atnešėte ir išsaugojo- 
te brangų lietuvišką žodį, lietuvišką vardą, išnešėte ant savo pečių visų 
darbų naštą, nenurimkite. Kvieskite į savo eiles kuo daugiausia. Tegul ir 
jos užsikrečia ta aukos dvasia! Tegul ir jos išgyvena lietuvišką išdidumą 
— būti tomis, kuriomis mus skyrė Tvėrėjas. 


Mass., Me., ir N.H. Apskri- 
tis minint Moterų Sajungos 
auksinį jubilėjų pagerbė Sq- 
jungos įsteigėja Uršule Dau- 
kantienė (Jokubauskaitė). 
Sedi iš k. į d. Uršule Dau- 
kantienė ir K. Keblinskienė. 

Neapsakomai džiugu minėti mūsų organizacijos auksinį jubiliejų ir 
džiaugtis jos šaunių darbų bei laimėjimų pasėkmėm. 

Moterų Sąjungos 2-ra kp. suorganizuota 1914 m. gruodžio 13 d. Kuo- 
pą įsteigė Barbora Šatkaitė, Veronika Stalilionaitė-Raulinaitienė ir Ona 
Nausėdaitė. 

Šių eilučių rašytojai nuo pat pirmutinių dienų daugiau ar mažiau teko 
vadovaujamoji rolė ir su pasididžiavimu galiu pasakyti, kad pasirinktą 
šūkį Tautai ir Bažnyčiai ištesėjome. 

Nekartodama, ką esu rašiusi 25 m. sukakties knygoje, duosiu trumpą 
50 metų veiklos apžvalgą. 

Tautybės reikalais, paskelbus Lietuvos Nepriklausomybės Aktą, są- 
jungietės pirmutinės stojo į Tautos Fondo veiklą, pardavinėjo Laisvės 
Bonus ir rinko aukas Nepriklausomybės išlaikymui. Kaip tikros Lietuvos 
dukros sielojomės jos pavergimu ir dedamės prie Tautos Tarybos veiklos, 
turėdamos ten savo atstovę, žymią veikėją, Sofiją Diržienę. 

Parapijos darbuose neatsisakom nei nuo vieno klebono skirto darbo. 
Parapijai vadovauja didelis Moterų Są-gos prietelis Prelatas I. Albavičius. 

Pirmutiniai 25 metai buvo kiek veiklesni, nes dar visos buvome 
pilnos energijos ir noro veikti. Pastaraisiais metais pirmutinės paseno ir 
pavargo, o naujų narių permažai įstojo, kad galėtų tęsti darbą ta pačia 
vaga. Čia, man regis, galėtumėm kaltinti pačios save, kad nesugebėjom 
tinkamai išreklamuoti ir įtikinti čia gimusias moteris, kad jos jaustų rei- 
kalą rašytis į vienintėlę Katalikių moterų organizaciją, o parapijose jų 
randasi gan daug. 

Tiesa, 2-ra kp. laiminga turėdama nemažą skaičių čia augusių ir kuo- 
pos veikimas tęsiamas siekiant užsibrėžto tikslo, bet narių galėtų būti 
žymiai daugiau. 

Buvo numatyta, kad vėlesnės ateivės gausiai rašysis į Moterų Sąjungą, 
kur galėtų reikštis tautiniai ir kultūriniai, bet nusivilta. 

Tiesa, įsirašė keleta. Išliko tik viena paėmusi aukščiausią apdraudą. 
Įsijungė į kuopos veikimą sutikdama užimti įvairias valdyboje vietas ir 


jas pagirtinai atlikdama, tai Luisė Virkutienė. 


Įstojančios į Sąjungą gauna netik materialinę pašalpą, bet susiranda 
sau artimų draugių, kurios užjaučia nelaimėje ir kartu džiaugias vienos 
kitų laimėjimais. 

Antroji kuopa už pasidarbavinmą ir veikimą visuomenėje rekomen- 
davo dvi nares, kad būtų pakeltos į Garbės Nares, tai Kotryna Srubienė 
ir Augusta Šatkienė. 

Antra kuopa džiaugiasi turėdama narių, kurios ir už kuopos ribų yra 
žinomos — Centro valdyboje: A. Šatkienė, S. Diržienė, B. Palubinskienė, 
M. Lukauskienė, M. Druktanienė. Chicagos Apskrityje: K. Srubienė, M. 
Gerdžiūnienė. Kitos žymios kuopos veikėjos: B. Jakaitienė, B. Činikienė, 
A. Lorenat, T. Cielak, S. Bočiūnienė, A. Rudinski, K. Lukošaitienė, E. 
Laurix ir M. Eisinienė, kuri taipgi turi tūkstantinę apdraudą. 


